**DĖL PRITARIMO TEIKTI PROJEKTO PARAIŠKĄ IR DALINIO JO FINANSAVIMO**

2019 m. lapkričio 29 d. Nr. TS-

Rokiškis

 Vadovaudamasi Lietuvos Respublikos vietos savivaldos įstatymo 6 straipsnio 32 punktu, 16 straipsnio 4 dalimi, Lietuvos Respublikos susisiekimo ministro 2016 m. balandžio 25 d. įsakymu Nr. 3-140 „Dėl 2014–2020 metų Europos Sąjungos fondų investicijų veiksmų programos 6 prioriteto „Darnaus transporto ir pagrindinių tinklų infrastruktūros plėtra“ 06.2.1-TID-R-511 priemonės „Vietinių kelių vystymas“ projektų finansavimo sąlygų aprašu, Panevėžio regiono integruota teritorijų vystymo programa, patvirtinta Lietuvos Respublikos vidaus reikalų ministro 2015 m. rugsėjo 10 d. įsakymu Nr. 1V-714, Panevėžio regiono plėtros tarybos 2019 m. spalio 29 d. sprendimu Nr. [51/4S-32](http://www.lietuvosregionai.lt/upload/Lietuvos%20regionai/Panevezio%20apskritis/Posedziai/2019-10-29%20Ilzenbergo%20dvaras/Sar_Vietiniu%20keliu_51_4S-32%202019-10-29.xlsx) patvirtintu priemonės Nr. 06.2.1-TID-R-511 „Vietinių kelių vystymas“ iš ES struktūrinių fondų lėšų siūlomų bendrai finansuoti Panevėžio regiono projektų sąrašu Nr. 06.2.1-TID-R-511-51, įgyvendindama Rokiškio rajono strateginį plėtros planą iki 2022 metų ir siekdama teikti paraiškas Europos Sąjungos struktūrinių fondų finansinei paramai gauti, Rokiškio rajono savivaldybės taryba n u s p r e n d ž i a:

1. Pritarti teikti Rokiškio rajono savivaldybės administracijos projekto „Rokiškio miesto Aušros gatvės (nuo sankirtos su J. Gruodžio g. iki sankirtos su Kauno g.) rekonstravimas“ paraišką 2014–2020 metų Europos Sąjungos fondų investicijų veiksmų programos 6 prioriteto „Darnaus transporto ir pagrindinių tinklų infrastruktūros plėtra“ 06.2.1-TID-R-511 priemonės „Vietinių kelių vystymas“ paramai gauti ir projektui įgyvendinti.

2. Užtikrinti projekto „Rokiškio miesto Aušros gatvės (nuo sankirtos su J. Gruodžio g. iki sankirtos su Kauno g.) rekonstravimas“ išlaidų dalinį savivaldybės finansavimą 2019–2021 metais savivaldybės biudžetuose– ne mažiau kaip 15 procentų tinkamų finansuoti projekto išlaidų, padengti visas netinkamas finansuoti, tačiau projektui įgyvendinti reikalingas išlaidas bei tinkamų finansuoti išlaidų dalį, kurių nepadengia projekto finansavimas.

3. Užtikrinti projekto „Rokiškio miesto Aušros gatvės (nuo sankirtos su J. Gruodžio g. iki sankirtos su Kauno g.) rekonstravimas“ finansinį ir veiklos tęstinumą nuosavomis lėšomis ne mažiau kaip 5 metus po projekto įgyvendinimo pabaigos.

4. Leisti Rokiškio rajono savivaldybės administracijai organizuoti projekto „Rokiškio miesto Aušros gatvės (nuo sankirtos su J. Gruodžio g. iki sankirtos su Kauno g.) rekonstravimas“ paraiškos ir kitos dokumentacijos parengimą.

Šis sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui adresu Respublikos g. 62, Panevėžys, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

Savivaldybės meras Ramūnas Godeliauskas

Jurgita Blaževičiūtė

**AIŠKINAMASIS RAŠTAS DĖL TEIKIAMO SPRENDIMO „DĖL PRITARIMO TEIKTI PROJEKTO„ PARAIŠKĄ IR DALINIO JO FINANSAVIMO“ PROJEKTO**

2019-11-08

Rokiškis

**Parengto sprendimo projekto tikslai ir uždaviniai.**

Šiuo sprendimo projektu siūloma pritarti teikti Rokiškio rajono savivaldybės administracijos projekto „Rokiškio miesto Aušros gatvės (nuo sankirtos su J. Gruodžio g. iki sankirtos su Kauno g.) rekonstravimas“ paraiškos ES paramai gauti teikimui, projekto įgyvendinimui ir daliniam jo finansavimui.

**Šiuo metu esantis teisinis reglamentavimas.**

Lietuvos Respublikos susisiekimo ministro 2016 m. balandžio 25 d. įsakymas Nr. 3-140 „Dėl 2014–2020 metų Europos Sąjungos fondų investicijų veiksmų programos 6 prioriteto „Darnaus transporto ir pagrindinių tinklų infrastruktūros plėtra“ 06.2.1-TID-R-511 priemonės „Vietinių kelių vystymas“ projektų finansavimo sąlygų aprašo Nr. 1 patvirtinimo“, Panevėžio regiono plėtros tarybos 2019- m. spalio 29 d. sprendimu Nr. [51/4S-32](http://www.lietuvosregionai.lt/upload/Lietuvos%20regionai/Panevezio%20apskritis/Posedziai/2019-10-29%20Ilzenbergo%20dvaras/Sar_Vietiniu%20keliu_51_4S-32%202019-10-29.xlsx) patvirtintas priemonės Nr. 06.2.1-TID-R-511 „Vietinių kelių vystymas“ iš ES struktūrinių fondų lėšų siūlomų bendrai finansuoti Panevėžio regiono projektų sąrašas Nr. 06.2.1-TID-R-511-51, Panevėžio regiono integruotą teritorijų vystymo programa (patvirtinta LR vidaus reikalų ministro 2015 m. rugsėjo 10 d. įsakymu Nr. 1V-714), Rokiškio rajono strateginis plėtros planas iki 2022 metų.

**Sprendimo projekto esmė.** Įgyvendindama Panevėžio regiono integruotos teritorijų vystymo programos veiksmų planą, Rokiškio r. savivaldybės administracija planuoja teikti paraišką dėl programoje numatyto veiksmo „Rokiškio miesto Aušros gatvės (nuo sankirtos su J. Gruodžio g. iki sankirtos su Kauno g.) rekonstravimas“ įgyvendinimo, gaunant ES struktūrinių fondų paramą. Rokiškio r. savivaldybės administracija yra gavusi Centrinės projektų valdymo agentūros 2019-11-06 raštą „Dėl kvietimo teikti paraišką“, kuriuo kviečiama teikti projekto „Rokiškio miesto Aušros gatvės (nuo sankirtos su J. Gruodžio g. iki sankirtos su Kauno g.) rekonstravimas“ paraišką ir gauti pagal priemonę Nr. 06.2.1-TID-R-511 „Vietinių kelių vystymas“ ES finansavimą projekto įgyvendinimui. Rokiškio rajono savivaldybės administracija planuoja pasinaudoti numatoma ES parama ir teikti projekto „Rokiškio miesto Aušros gatvės (nuo sankirtos su J. Gruodžio g. iki sankirtos su Kauno g.) rekonstravimas“ paraišką ES paramai gauti. Poreikis rekonstruoti Rokiškio miesto Aušros gatvę (nuo sankirtos su J. Gruodžio g. iki sankirtos su Kauno g.) kyla dėl esamos kelių transporto infrastruktūros neatitikimo techniniams reikalavimams ir naudotojų poreikiams. Esami gatvės techniniai parametrai netenkina techninių normatyvų nustatytų reikalavimų, dangos kokybiniai rodikliai yra prasti, gatvėje nėra infrastruktūros pėstiesiems / dviratininkams. Dėl šių problemų blogai teikiamos susisiekimo paslaugos, neužtikrinama eismo sauga, ribojamas darnus judumas.

 *Projekto tikslas –* pagerinti susisiekimo sąlygas Rokiškio mieste. Projekto tikslui pasiekti numatomas šis uždavinys: „Plėtoti susisiekimą Rokiškio miesto gatvėmis, gerinant Aušros gatvės techninius parametrus“.Projekto įgyvendinimo metu planuojama rekonstruoti Aušros gatvės Rokiškio mieste atkarpą nuo sankirtos su J. Gruodžio g. iki sankirtos su Kauno g.: rekonstruoto ruožo ilgis – 0,365 km; asfalto dangos plotis – 6,0 m; eismo juostų skaičius – 2; eismo juostos plotis – 3,0 m; Numatoma naujai įrengti asfalto dangą, šaligatvį, lietaus nuotekų tinklus, gatvės apšvietimą.

Planuojama projekto įgyvendinimo trukmė – 15 mėn. Preliminari projekto pradžios data – 2020 m. balandžio 1 d.

Bendras projekto biudžetas (atsižvelgiant į jau sudarytas projekto veikloms sutartis) – 464,14tūkst. Eur, iš jų ES lėšos –347,4 tūkst. Eur; savivaldybės biudžeto lėšos –116,74 tūkst. Eur (iš jų apie 42,6 tūkst. Eur tikėtina bus finansuojama Kelių plėtros, priežiūros programos lėšomis).

Projektas skirtas ne finansinei, bet socialinei naudai generuoti, gyvenamajai vietai gerinti. Vadovaujantis priemonės projektų finansavimo sąlygų aprašu, teikiant paraišką ES paramai gauti, būtina pateikti savivaldybės tarybos sprendimą, pritariantį projekto įgyvendinimui ir daliniam jo finansavimui bei užtikrinantį projekto finansinį ir veiklos tęstinumą 5 m. po projekto pabaigos.

**Galimos pasekmės, priėmus siūlomą tarybos sprendimo projektą:**

**teigiamos, sprendimo nauda Rokiškio rajono gyventojams** *–* įgyvendinus projektą bus rekonstruota dalis Aušros g. (nuo sankirtos su J. Gruodžio g. iki sankirtos su Kauno g., iš viso 0,365 km), kurios eismo dalyviai patirs naudą dėl: sumažėjusių transporto priemonių eksploatacijos kaštų, sutrumpėjusio kelionės laiko (20 proc. per metus), pagerėjusių važiavimo ir privažiavimo sąlygų, dėl saugesnių eismo sąlygų, padidėjusio judumo galimybių, pagerėjusio judėjimo komforto (įskaitant žmones su negalia ir senyvo amžiaus žmones); taip pat šio projekto įgyvendinimas padės sukurti saugesnę gatvės aplinką. Įgyvendinus projektą, pagerėtų miesto įvaizdis, kuris prisidės prie verslo sąlygų ir didesnių jo plėtros galimybių;

**neigiamos -** nenumatomos.

**Finansavimo šaltiniai ir lėšų poreikis**: sprendimui įgyvendinti bus panaudotos planuojamos rajonui lėšos iš ES struktūrinių fondų, savivaldybės biudžeto 2019–2021 m. lėšos, Kelių plėtros, priežiūros programos lėšos.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams**.**

**Antikorupcinis vertinimas**. Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Strateginio planavimo, investicijų ir viešųjų pirkimų skyriaus

vedėja Jurgita Blaževičiūtė